מהו שבוע הראיונות?
אם לא עברתם את גיבוש האחוד, שבוע ראיונות מאפשר למלשבים, אשר מעוניינים בשירות קרבי איכותי, לנסות להתקבל לאחת מהיחידות הבאות- יהלום, צנחנים, דובדבן ועוקץ.
מי רשאי להתקבל לשבוע הראיונות?
1. מלשבים אשר היו בגיבוש האחוד, עברו את המיון הפיזי, אבל לא התקבלו בסוף הגיבוש לסיירות השונות.
2. מלשבים אשר היו בגיבוש טיס, צוללות, שייטת, או חובלים. עברו את המיון הפיזי, ולא התקבלו ליחידה (כלומר סיימו את ימי הגיבוש, אך למרות זאת לא התקבלו).
באילו תאריכים מתקיים שבוע הראיונות?
שבוע ראיונות מתקיים בחודשים יולי, נובמבר ומרץ.
מה קורה למעשה בשבוע הראיונות?
מדובר במפגש אחד בו תעבור 2 ראיונות (מקצועי ואישיותי).
בתחילת היום, תענה על שאלון בו יש מספר שאלות אישיות ודירוג העדפות בין היחידות השונות (כלומר למה אתה הכי רוצה להתקבל).
1. ראיון מקצועי- ראיון שמתמקד בניסיון להבין מדוע אתה רוצה להתגייס ליחידה הספציפית והאם אתה מתאים ליחידה. שימו לב- ינסו לבחון את רמת המוטיבציה והנחישות שלכם לשירות קרבי ביחידה.
2. ראיון אישיותי- זהו הראיון שיקבע אם תתקבלו. מדובר בראיון פסיכולוג או קב"ן שיבחן את התאמתכם מבחינת האישיות שלכם. במבחן האישיות שיתנהל כריאיון, יבחנו דפוסי האישיות שלכם, היחסים שלכם עם חברים, ההורים ובית הספר. ותינתן משמעות לשיח הבלתי מילולי (שפת גוף) ולדפוסי האישיות השונים.
רק כ-10% מבין המתמיינים יתקבלו ליחידות השונות, וזאת בתלוי הראיון האישיותי.
כתבנו בהרחבה על הראיון האשיותי כאן.
ולמעוניינים בהכנה לראיון האישיותי, ניתן לפנות כאן.
כמה זמן נערך שבוע הראיונות?
מדובר במפגש אחד. מרגע ההגעה ועד לסיום כ- 3-4 שעות.
מתי אקבל תשובה משבוע הראיונות?
תוך כשבועיים-שלוש בהודעת SMS, או באפליקציה של מתגייסים.
1. יש לקבל קב"א מעל 52. 30% מציון הקבא נקבע בראיון האישי בלשכת הגיוס.
3. יש לעבור את הגיבוש ליחידות המובחרות ('גיבוש אחוד'). הגיבוש נערך במרץ-אפריל לפני פסח ובחודש נובמבר אחרי סוכות. הגיבוש נערך 5 ימים.
4. מי שעבר את המיון הפיזי לסיירות בגיבוש אחוד וכן את המיון הפיזי בגיבוש טיס, חובלים, צוללות ושייטת, רשאי להגיע לשבוע הראיונות (הצליח להתמודד עם אתגר הגיבוש מבחינה פיזית, אך לא התקבל לאחת הסיירות).
רק כ- 10% יתקבלו בשבוע הראיונות! ולכן ייערך סינון- הראיון האישיותי, אשר יבוצע על ידי פסיכולוג היחידה או קב"ן במילואים, לשם בחינת דפוסי האישיות שלך והתאמתך ליחידה.
-שבוע ראיונות טיס- סיימת את גיבוש טיס ולא התקבלת, או הודחת מקורס טיס- רשאי להתמיין לחובלים או צוללות (ללא החלק הפיזי). או בשבוע הראיונות ליהלום, עוקץ, צנחנים ודובדבן.
-שבוע ראיונות חובלים- סיימת את הגיבוש לחובלים ולא התקבלת- רשאי להתמיין ליחידת קורל, או בשבוע הראיונות ליהלום, עוקץ, צנחנים ודובדבן.
-שבוע ראיונות צוללות- סיימת את הגיבוש לצוללות ולא התקבלת- רשאי להתמיין ליחידת קורל, או בשבוע הראיונות ליהלום, עוקץ, צנחנים ודובדבן.
-שבוע ראיונות שייטת 13- סיימת את הגיבוש לשייטת 13 ולא התקבלת- רשאי להתמיין לגיבוש חובלים, צוללות, אגוז, מגלן. או בשבוע הראיונות ליהלום, עוקץ, צנחנים ודובדבן.
-שבוע ראיונות אגוז- סיימת את הגיבוש לאגוז ולא התקבלת- רשאי להתמיין ליחידה 504, או בשבוע הראיונות ליהלום, עוקץ, צנחנים ודובדבן.
-שבוע ראיונות מגלן- סיימת את הגיבוש למגלן ולא התקבלת- רשאי להתמיין ליחידה 504, או בשבוע הראיונות ליהלום, עוקץ, צנחנים ודובדבן.
-שבוע ראיונות מטכל- סיימת את הגיבוש למטכל ולא התקבלת ו/או הודחת במהלך המסלול בסיירת מטכל- רשאי להתמיין לשלדג, או 669. או בשבוע הראיונות ליהלום, עוקץ, צנחנים ודובדבן.
-שבוע ראיונות שלדג- סיימת את הגיבוש לשלדג ולא התקבלת- רשאי להתמיין ל-669, או בשבוע הראיונות ליהלום, עוקץ, צנחנים ודובדבן.
-שבוע ראיונות 669- סיימת את הגיבוש ל- 669 ולא התקבלת- רשאי להתמיין בשבוע הראיונות ליהלום, עוקץ, צנחנים ודובדבן.
-שבוע ראיונות גיבוש אחוד- סיימת את גיבוש האחוד ולא התקבלת לאחת מיחידות העלית, רשאי בשבוע הראיונות לנסות ולהתמיין ליהלום, עוקץ, צנחנים ודובדבן.
-נכשלת בגיבוש אחוד- ניתן להתמיין לגיבוש צנחנים, או לוחם ימי.